Откриха част от самолет, участвал в атентата на 11 септември
"Част от колесника, която изглежда е от самолет от 11 септември 2001 г., беше открита вклинена между задните части на две сгради в долен Манхатън", каза Рей Кели, главен комисар на полицията в Ню Йорк.
"Тези две сгради са на две преки от някогашния търговски център. Според Кели "ясно е видимо логото и идентификационен номер на Боинг".
Той не уточни размера, но Би Би Си съобщава за част с дължина 1,52 метра. В пространството между двете сгради е изключително тясно, което може да обясни защо тази самолетна част е убягнала близо 12 г. от следователите.
Полицията "отцепи района, както би направила за местопрестъпление, направи снимки и ограничи достъпа," каза Кели. Възможно е да бъде взето решение след това да се търсят възможни човешки останки, добави той.
Към 3000 човека загинаха при терористичните атака на 11 септември в САЩ, когато самолети се врязаха в Световния търговки център в Ню Йорк, Пентагона във Вашингтон, а после във Пенсилвания.